钦定古今图书集成/明伦汇编/氏族典/第062卷 > 《廖用贤尚友录》 > 储企范
## 钦定古今图书集成/明伦汇编/氏族典/第062卷 > 《廖用贤尚友录》 > 储企范

按《新泰县志》：“企范，字天章，进长子。幼敦庞不凡，值乱
离高堂，郡将刘海拾为养子，父子不相闻者三十年。
弱冠，海卒，因袭千夫长。历高堂、长清令，曹州同知，权
州尹。宰相荐其材，补从仕郎、中书省部事，访知父母
处迎养焉。由本资迁承务郎，同知泰安州事，再迁知
沂州。有文学，多惠政，修学校，士民怀服。寻授奉议大”
夫，充山东路都转运使司副使，迁朝列大夫，同知两
浙都转运使司事。